**SUSITARIMAS DĖL SUTARTIES NR. S-493 PAPILDOMŲ IR (AR)**

**NEATLIEKAMŲ DARBŲ Nr. 23**

2024-09-10

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**Jungtinės veiklos ūkio subjektų grupė, kurią sudaro UAB „Fegda“ ir UAB „Tilsta“** (atsakingas partneris – UAB „Fegda“) atstovaujama šį dokumentą pasirašančio įgalioto bendrovės darbuotojo (toliau - Rangovas),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-05-18 Šalys sudarė pirkimo sutartį Nr. S-493 „Magistralinio kelio A5 Kaunas–Marijampolė–Suvalkai ruožo nuo 56,83 iki 72,50 km rekonstravimas“ (toliau – **Sutartis**);
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu Rangovui atsikasus rekonstruojamą d500mm vandentiekio trasą nustatyta, kad projektinė jos padėtis neatitinka faktinės, dėl ko iškilo poreikis pakoreguoti projektinius sprendinius, taip pat dėl to atsirado poreikis atlikti papildomus darbus (detalizuoti **Priede Nr. 1**), kurių kaina sudaro 89.207,97 Eur be PVM;
4. Sutarties vykdymo metu paaiškėjo naujos aplinkybės dėl rekonstruojamos vandentiekio trasos d500mm sprendinių pakeitimo, dėl ko atsirado poreikis neatliekamiems (atsisakomiems) darbams (detalizuoti **Priede Nr. 1**), kurių kaina sudaro 34.917,34 Eur be PVM;
5. Sutarties 144 p. Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriaus nuostatomis, sudaro šį susitarimą Nr. 23 dėl papildomų ir neatliekamų darbų (toliau – **Susitarimas**), kuriuo susitaria dėl toliau nurodomų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 107.941,64 Eur (vienas šimtas septyni tūkstančiai devyni šimtai keturiasdešimt vienas euras, 64 ct).
   2. papildomų darbų kaina be PVM yra 89.207,97 Eur (aštuoniasdešimt devyni tūkstančiai du šimtai septyni eurai, 97 ct).
   3. 21 proc. PVM yra 18.733,67 Eur (aštuoniolika tūkstančių septyni šimtai trisdešimt trys eurai, 67 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 42.249,98 Eur (keturiasdešimt du tūkstančiai du šimtai keturiasdešimt devyni eurai, 98 ct).
   2. neatliekamų darbų kaina be PVM yra 34.917,34 Eur (trisdešimt keturi tūkstančiai devyni šimtai septyniolika eurų, 34 ct).
   3. 21 proc. PVM yra 7.332,64 Eur (septyni tūkstančiai trys šimtai trisdešimt du eurai, 64 ct).
3. Šalys susitaria dėl bendros keičiamos darbų vertės (kainos):
   1. viso papildomų ir neatliekamų darbų vertė (kaina) su PVM yra 65.691,66 Eur (šešiasdešimt penki tūkstančiai šeši šimtai devyniasdešimt vienas euras, 66 ct).
   2. papildomų ir neatliekamų darbų vertė (kaina) be PVM yra 54.290,63 Eur (penkiasdešimt keturi tūkstančiai du šimtai devyniasdešimt eurų, 63 ct).
   3. 21 proc. PVM yra 11.401,03 Eur (vienuolika tūkstančių keturi šimtai vienas euras, 03 ct).
4. Šalys susitaria pakeisti Sutarties 12 punkte numatytą Sutarties kainą ir išdėstyti punktą nauja redakcija:

*„Tiekėjo pasiūlyme nurodyta preliminari sutarties kaina, nustatyta viešojo pirkimo metu yra 223 987 578,66 EUR su PVM (du šimtai dvidešimt trys milijonai devyni šimtai aštuoniasdešimt septyni tūkstančiai penki šimtai septyniasdešimt aštuoni eurai, 66 ct); suma be PVM yra 185 113 701,37 EUR (vienas šimtas aštuoniasdešimt penki milijonai vienas šimtas trylika tūkstančių septyni šimtai vienas euras, 37 ct)*“.

1. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina padidėja toliau nurodyta suma: 65.691,66 Eur (su PVM). Galutinė Sutarties kaina yra*: 223 987 578,66 Eur* (su PVM).
2. Šalys susitaria, kad dėl papildomų darbų yra suteikiamas papildomas 10 darbo dienų darbų atliko terminas.
3. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
4. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
5. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
6. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
7. Susitarimas yra neatskiriama ir sudėtinė Sutarties dalis.
8. Susitarimo priedai:

12.1. Priedas Nr. 1 – Darbų pakeitimas Nr. 24;

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **UAB „Fegda“**  Geologų g. 12, LT-02190 Vilnius  Įmonės kodas 110801759    El. p. vilnius@fegda.lt  A.s. LT27 2150 0510 0001 1527OP Corporate Bank plc Lietuvos filialas  Dokumentą pasirašantis įgaliotas bendrovės darbuotojas |
|  |  |
|  |  |